Rakkomandazzjoni għal DEĊIŻJONI TAL-KUNSILL rigward l-adeżjoni tal-Kroazja għall-Konvenzjoni tas-26 ta' Mejju 1997, imfassla abbażi tal-Artikolu K.3(2)(c) tat-Trattat dwar l-Unjoni Ewropea, dwar il-ġlieda kontra l-korruzzjoni ta' uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea. /* COM/2014/0661 final - 2014/0322 (NLE) */





MEMORANDUM TA’ SPJEGAZZJONI It-Trattat tal-Adeżjoni tar-Repubblika tal-Kroazja tal-2011[1] introduċa sistema simplifikata għall-adeżjoni tal-Kroazja għall-konvenzjonijiet (u l-protokolli) konklużi mill-Istati membri abbażi tal-Artikolu. 34 TUE (li qabel kien l-Artikolu K.3 TUE). L-Artikoli 3(4) u 3(5) tal-Att jipprovdu li l-Kroazja taċċedi għal dawn il-konvenzjonijiet u l-protokolli permezz tal-Att dwar l-Adeżjoni. L-Artikolu 3(5) tal-Att tal-Adeżjoni jistipula li, għal dan il-għan, il-Kunsill jadotta deċiżjoni biex jiddetermina d-data li fiha dawn il-konvenzjonijiet jidħlu fis-seħħ għall-Kroazja u biex isiru l-aġġustamenti kollha meħtieġa għal dawn il-konvenzjonijiet minħabba l-adeżjoni tal-Istat Membru l-ġdid (ħaġa li tkun tinkludi, f'kull każ, l-adozzjoni tal-konvenzjonijiet bil-lingwa Kroata, sabiex dawn il-verżjonijiet isiru "awtentiċi b'mod indaqs"). Il-Kunsill jaġixxi fuq rakkomandazzjoni tal-Kummissjoni, wara konsultazzjoni mal-Parlament Ewropew. L-Anness I tal-Att tal-Adeżjoni jelenka l-konvenzjonijiet u l-protokolli kkonċernati. Il-lista tinkludi l-Konvenzjoni tas-26 ta' Mejju 1997, imfassla abbażi tal-Artikolu K.3(2)(c) tat-Trattat tal-Unjoni Ewropea, dwar il-ġlieda kontra l-korruzzjoni ta' uffiċjali tal-Kominitajiet Ewropej jew uffiċjali tal-istati Membri tal-Unjoni Ewropea. Din ir-Rakkomandazzjoni tal-Kummissjoni għal Deċiżjoni tal-Kunsill hija intenzjonata biex tagħmel l-aġġustamenti meħtieġa minħabba l-adeżjoni tal-Kroazja għall-Konvenzjonijiet msemmija hawn fuq, skont l-Artikoli 3(4) u 3(5) tal-Att tal-Adeżjoni. 2014/0322 (NLE) Rakkomandazzjoni għal DEĊIŻJONI TAL-KUNSILL rigward l-adeżjoni tal-Kroazja għall-Konvenzjoni tas-26 ta' Mejju 1997, imfassla abbażi tal-Artikolu K.3(2)(c) tat-Trattat dwar l-Unjoni Ewropea, dwar il-ġlieda kontra l-korruzzjoni ta' uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar l-Unjoni Ewropea, Wara li kkunsidra t-Trattat tal-Adeżjoni tal-Kroazja Wara li kkunsidra l-Att ta' Adeżjoni tal-Kroazja (minn hawn 'il quddiem imsejjaħ l-"Att ta' Adeżjoni"), u partikolarment l-Artikolu 3(5) tiegħu, Wara li kkunsidra r-rakkomandazzjoni mill-Kummissjoni Ewropea[2], Wara li kkunsidra l-opinjoni tal-Parlament Ewropew[3], Billi: (1) Il-Konvenzjoni dwar il-ġlieda kontra l-korruzzjoni ta' uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea (minn hawn 'il quddiem imsejħa "il-Konvenzjoni kontra l-korruzzjoni tal-uffiċjali") ġiet iffirmata fis-26 ta' Mejju 1997 u daħlet fis-seħħ fit-28 ta' Settembru 2005. (2) L-Artikolu 3 (4) tal-Att dwar l-Adeżjoni jipprovdi li l-Kroazja taċċedi għall-konvenzjonijiet u l-protokolli konklużi bejn l-Istati Membri, imniżżla fl-Anness I tal-Att dwar l-Adeżjoni, li jiġbor, inter alia, il-Konvenzjoni dwar il-ġlieda kontra l-korruzzjoni tal-uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea. Dawn għandhom jidħlu fis-seħħ għall-Kroazja fid-data deċiża mill-Kunsill. (3) Skont l-Artikolu 3 (5) tal-Att ta' Adeżjoni l-Kunsill għandu jagħmel l-aġġustamenti kollha meħtieġa minħabba l-adeżjoni għal dawk il-konvenzjonijiet u l-protokolli, IDDEĊIEDA KIF ĠEJ: Artikolu 1 Il-Konvenzjoni kontra l-korruzzjoni tal-uffiċjali tidħol fis-seħħ għall-Kroazja fl-ewwel jum tal-ewwel xahar minn wara d-data tal-adozzjoni ta' din id-deċiżjoni. Artikolu 2 It-testi tal-Konvenzjoni kontra l-korruzzjoni tal-uffiċjali magħmula fil-lingwa Kroata u annessi ma' din id-Deċiżjoni jkunu awtentiċi skont l-istess kondizzjonijiet bħat-testi l-oħra tal-Konvenzjoni kontra l-korruzzjoni tal-uffiċjali. Artikolu 3 Din id-Deċiżjoni ssir effettiva fl-għoxrin (20) jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea. Magħmul fi Brussell, Għall-Kunsill Il-President [1] ĠU L 112, 24.4.2012, p. 6-110. [2] ĠU C , , p. . [3] ĠU C , , p. . “Translation of the Annex is not required for adoption as, as stated in the main act, the Annex concerns the Croatian language version only.”